Татар радиосына төнге сәгать икедә нәрсәгә шалтыраталар?

	Безнең радио тарихы 2001нче елны башланып китте. Җәйнең соңгы ае күп татарның тормышына үзгәрешләр алып килә, алар тәүлек дәвамында туган телләрендә  җыр-моң тыңлый башлый. Тартма сыман зур, ләкин кечкенә мониторлы компьютерлар, өем-өем аудиокассеталар, офиста тәүлек буе янып-көеп “яшәүче” универсаль хезмәткәрләр вакыты иде ул. Бүген исә зур иркен студия  иң заманча техника белән җихазланган, инновацион технологияләр белән бергә Татар радиосы дә үсә, камилләшә.	 Без – радиостанцияләр челтәре. Тәүге тапкыр Казанда аваз салган радио хәзер Яшел Үзән, Әлмәт, Лениногорск, Бөгелмә, Мамадыш, Кукмара, Чистай,  Чаллы, Алабуга, Түбән Кама һәм башка шәһәр-районнарда яңгырап тора. Шуны да әйтергә кирәк, без офыкларны киңәйтүне дәвам итәбез: Татарстаннан читтә урнашкан Ульян, Тобольск шәһәрләрендә, Төмән, Пермь, Түбән Новгород өлкәләрендә яшәүче татарлар да газиз туган телләрендә радио тыңлау бәхетенә ирештеләр! Тәүге мәртәбә Татар радиосы студиясендәге микрофон аша дөньяга үз тавышларын ишеттергән ди-джейларның күбесе бүгенге көндә  Татарстанда гына түгел, ә күп кенә төбәкләрдә дә исемнәре билгеле алып баручылар. Алар эш урыннарын алмаштырырга ашыкмый, чөнки ди-джейлар үз эшләренең осталары гына түгел, ә шөгылъләренә тугры калып, аннан ләззәт тә алучылар. Радио тормышына яңа сулыш өрүче яшь талантлар да үсеп килә. Вакыт белән бер нәрсә үзгәрешсез кала: бездә иң креатив ди-джей һәм оста белгечләр генә көч куя! Бөтен радио коллективы бер максат белән яна – татар халкын кояш белән уятып, көн дәвамында эшләү, яшәү, иҗат итү теләген арттыру, рухый көч өстәү! Шушы теләк дистә ярым вакыт безне радио юлыннан бары алга илтә.  
	---	
Матбугат.ру

	№ --- | 02.08.2016	


